|  |  |
| --- | --- |
| **PITANJA** | **ODGOVORI** |
|  | |
| 1. Što upisati pod lokaciju projekta ako će partneri biti iz različitih županija? | Pod rubrikom lokacija u Prijavnom obrascu A navode se područja u kojima će se odvijati projektne aktivnosti. |
| **Sektorska pitanja** | |
| 1. Broj razvijenih standarda kvalifikacija – možemo li projektom razviti više? | Uputama za prijavitelje nije ograničen broj standarda kvalifikacija koje ćete razvijati projektnim prijedlogom i pri tome je potrebno uzeti, naravno, u obzir kapacitete prijavitelja i partnera potrebne za njihov razvoj. Napominjemo da je potrebno imati na umu da projektni prijedlog u evaluaciji podliježe i fazi odabira projekata, sukladno točki 6.3. Uputa za prijavitelje gdje je razvidno da se, između ostaloga, pod brojem 4. Učinkovitost i izvedivost projekta 4.1 vrednuje Metodologija izrade aktivnosti i povezanost s ciljevima i rezultatima projekta. Molimo da vodite računa o načinu realizacije općeg i specifičnih ciljeva ovoga Poziva. |
| 1. Povezanost naziva kvalifikacije i postojećih studijskih programa, odnosno usmjerenja. S obzirom da, u konkretnom slučaju, dva hrvatska fakulteta obrazuju sličan profil stručnjaka, ali pod različitim nazivima studijskih programa, odnosno usmjerenja, zanima nas u kojoj mjeri su nazivi kvalifikacija povezani s postojećim nazivima studijskih programa? Imamo li slobodu predložiti kvalifikaciju koja proizlazi iz studijskog usmjerenja, a ne studijskog programa? | HKO je, između ostaloga, instrument uređenja i transparentnosti sustava kvalifikacija u Republici Hrvatskoj. Uređenje sustava kvalifikacija podrazumijeva standardizaciju studijskih programa u smislu obveznih zajedničkih ishoda učenja. Umjesto da standard kvalifikacije proizlazi iz studijskog programa, studijski program i njegova usmjerenja trebaju proizaći iz standarda kvalifikacije. Ako se studijski programi koji vode stjecanju kvalifikacije bitno razlikuju, ta razlika treba biti razvidna, kako iz naziva programa, tako i iz naziva kvalifikacije. Stoga preporučamo da se kroz razvoj i provedbu projekata razviju partnerstva između visokih učilišta koja obrazuju sličan profil stručnjaka, ali pod različitim nazivima studijskih programa, odnosno usmjerenja. Upravo kroz partnerski pristup u provedbi projektnih aktivnosti mogu se prepoznati sličnosti i bitne razlike između takvih studijskih programa/usmjerenja, a projekti rezultirati izradom zajedničkih standarda kvalifikacija i različitih studijskih programa/usmjerenja koja nude različita visoka učilišta. |
| 1. Novi studijski program – što ako projekt prođe, a sektorsko vijeće ne odobri predloženi standard zanimanja ili standard kvalifikacije? | U Uputama za prijavitelje, poglavlju 4. Kriteriji prihvatljivosti, 4.2.3. Prihvatljive aktivnosti, nije navedeno da rezultate projekata mora odobriti nadležno sektorsko vijeće. Postupak upisa standarda zanimanja i/ili kvalifikacije u Registar HKO-a je Pravilnikom propisani postupak koji ima svoje korake, tijek i komunikacijske instrumente između predlagatelja i donositelja istih, tako da pri izradi projektnih prijedloga, a u postupku odabira projekata, (Upute za prijavitelje, točka 6.3 ) treba imati na umu održivost rezultata projekta, ali na način da se predvide i obrazlože svi propisani postupci kako bi se osigurala visoka razina prihvatljivosti rezultata i pri radu sektorskih vijeća. Ali ova dva postupka su odvojena (vrednovanje projektnog prijedloga i vrednovanje prijedloga standarda za upis u Registar). |
| 1. Kako će se Registar HKO-a puniti mimo projekata? | Zahtjev za upis u Registar može podnijeti svaka pravna ili fizička osoba i on ne mora biti rezultat projekta. No, uzimajući u obzir da je uspostava i provedba HKO-a jedan od strateških ciljeva Ministarstva znanosti, obrazovanja i sporta, na ovaj se način osiguravaju dodatna i bespovratna financijska sredstva potrebna za razvoj novih standarda zanimanja, kvalifikacija i studijskih programa za njihovo stjecanje. |
| 1. Kada se mogu početi podnositi zahtjevi za upis u Registar HKO-a? | Zahtjevi za upis u Registar HKO-a podnose se nadležnim ministarstvima (obrazovanje i rad) koja, nakon formalne provjere, prosljeđuju zahtjev nadležnom sektorskom vijeću koje obavlja stručno vrednovanje i donosi mišljenje o predloženom zahtjevu. Na temelju pozitivnog mišljenja sektorskog vijeća, nadležni ministar donosi odluku o upisu u Registar HKO-a. Prvi zahtjevi za upis u Registar HKO-a će biti vrednovani kad se uspostave nadležna sektorska vijeća. Do kraja 2014. godine bit će uspostavljeno šest sektorskih vijeća, dok će preostalih devetnaest biti uspostavljeno u 2015. godini. Podsjećamo da sudjelovanjem u on-line anketi ([www.kvalifikacije.hr](http://www.kvalifikacije.hr)) možete odabrati sektorska vijeća za koja smatrate da pripadaju sektorima od najvećega gospodarskog značaja za Republiku Hrvatsku. |
| 1. Kojim su propisima regulirane naknade za obavljanje stručne prakse i mogu li studenti sudjelovati u provedbi projektnih aktivnosti? | U Uputama za prijavitelje navedene su prihvatljive aktivnosti (točka 4.2.3.) među kojima je moguće naći i sljedeće:  - Razvoj i/ili provedba studenske prakse izražene u ishodima učenja i usklađenim s odgovarajućim standardima kvalifikacija i razvoj i primjena provjere i vrednovanja ishoda učenja stečenih studenskom praksom;  - Razvoj i/ili uspostava modela obavljanja studentske prakse (npr. uspostavom suradnje sa zainteresiranim dionicima);  Prema Uputama za prijavitelje točka. 2.1., studenti preddiplomskih, diplomskih i doktorskih studija prepoznati su kao ciljna skupina predmetnog Poziva, što znači da mogu sudjelovati u projektnim aktivnostima. Pri planiranju tih aktivnosti te pripadajućih troškova obvezni ste konzultirati relevantne nacionalne propise i pravne akte kojima je regulirano ovo područje, a za troškove sudjelovanja ciljnih skupina u projektnim aktivnostima upućujemo na Upute za prijavitelje, poglavlje 4, Kriteriji prihvatljivosti, točke 4.3.1. i 4.3.2. |
| 1. Mora li projektni prijedlog obuhvatiti sve specifične ciljeve i sve indikatore ili samo jedan od navedenih? | Projektni prijedlozi moraju pridonijeti ispunjavanju svih specifičnih ciljeva i svih indikatora navedenih u Uputama za prijavitelje (točke 2.1. i 2.3.) |
| 1. Budući da su kao prihvatljivi prijavitelji navedene sastavnice sveučilišta (fakulteti) i da prijavitelj ne može podnijeti više od jedne prijave, moraju li u jednom projektnom prijedlogu zajednički aplicirati svi odsjeci zajedno i koliko ih može sudjelovati? | U Uputama za prijavitelje, točka 4.1.1. navedeno je da su prihvatljivi prijavitelji visoka učilišta (tj. sveučilišta, sastavnice sveučilišta, veleučilišta, visoke škole), javne ustanove zadužene za razvoj/provedbu obrazovnih politika te znanstvene organizacije, a točka 4.1.2. propisuje uvjete prihvatljivosti koji se moraju ispuniti da bi prijavitelj bio prihvatljiv. Stoga, ako različiti odsjeci imaju namjeru razvijati projektne aktivnosti, projektnu prijavu je potrebno izraditi i podnijeti u okviru jednog jedinstvenog projekta. Zaključno, da bi se utvrdila prihvatljivost prijavitelja, ali i partnera iz točke 4.1., prijavitelj i partner(i) trebaju priložiti dokumentaciju prema točki 6.4. Uputa za prijavitelje izmijenjenog Poziva na dostavu projektnih prijedloga objavljenog 8. kolovoza 2014. godine. Podsjećamo da prijavitelj može istovremeno biti partner u drugoj prijavi i da partneri mogu sudjelovati u više od jedne prijave. |
| 1. Postoji li mogućnost studijskih posjeta i održavanja radionica u državama izvan Hrvatske i Europe? | U prihvatljive aktivnosti prema Uputama za prijavitelje tč. 4.2.3. navedeni su: studijski posjeti, radionice, seminari i konferencije u Hrvatskoj ili Europi koji su nužni za ostvarenje projektnih ciljeva. Stoga ne postoji mogućnost studijskih posjeta i održavanja radionica u državama izvan Hrvatske i Europe. |
| 1. Što ako je kvalifikacija već postojeća postoji li mogućnost unapređivanja ili moraju samo biti nove? | U Registru HKO-a trenutačno nema upisanoga niti jednog standarda kvalifikacije jer je za to prethodno potrebno ustanoviti sektorska vijeća sukladno Pravilniku o Registru HKO -a. |
| 1. Što ako više institucija želi razviti isti standard? | Ako se tijekom procesa odabira utvrdi da više projektnih prijedloga planira izradu istog standarda zanimanja ili standarda kvalifikacije, u daljnju fazu provjere prihvatljivosti projekta će prijeći projektni prijedlog/zi koji ostvari/e više bodova (Upute za prijavitelje, poglavlje 6.3. Odabir projekata). Stoga pri izradi projektnih prijedloga preporučujemo prethodne konzultacije, umrežavanje, suradnju i uspostavu partnerstva između različitih ustanova koje žele razvijati standarde iz istog sektora/profila te upoznavanje s postojećim propisima vezanim uz provedbu HKO–a koji mogu svojim pravilima i obrascima voditi prijavitelja prema ciljevima ovoga Poziva. |
| 1. Spada li unapređivanje postojećih studijskih programa u prihvatljive aktivnosti? | Jedan od specifičnih ciljeva ovog poziva na dostavu projektnih prijedloga je razvoj novih i/ili unapređenje postojećih studijskih programa koji su strukturirani u skupovima ishoda učenja odgovarajuće razine, iskazani u ECTS bodovima predviđenima za stjecanje tih ishoda te su u skladu s odgovarajućim standardima kvalifikacija. Sukladno Uputama za prijavitelje, u točki 4.2.3. (Upute za prijavitelje izmijenjenog Poziva na dostavu projektnih prijedloga objavljenog 8. kolovoza 2014. godine) Prihvatljive aktivnosti, projekti moraju obavezno provoditi sljedeće aktivnosti:   * razvoj i izrada standarda djelomičnih i cjelovitih kvalifikacija; * razvoj novih i/ili unapređenje postojećih studijskih programa/kurikuluma u skladu s HKO- om.   Z  aključno, jedna od obaveznih prihvatljivih aktivnosti je razvoj novih i/ili unapređenje postojećih studijskih programa/kurikuluma u skladu s HKO-om. |
| 1. Može li se isti indikator spojiti s više ciljeva? | U Uputama za prijavitelje poglavlje 2. Predmet poziva i opće informacije navedeno je sljedeće: Projektni prijedlozi moraju pridonijeti ispunjavanju svih ciljeva ovog poziva na dostavu projektnih prijedloga i pridonositi uspješnosti provedbe cjelokupnog Operativnog programa mjereno, između ostalog, sljedećim pokazateljima provedbe:   * Broj razvijenih standarda kvalifikacija. * Broj razvijenih studijskih programa/kurikuluma temeljenih na ishodima učenja * Broj zaposlenika odgojno-obrazovnih ustanova koji je sudjelovao u specifičnim aktivnostima stručnog usavršavanja.   Jedan cilj se može vezati na više OP indikatora tj. više indikatora može doprinositi realizaciji jednog cilja, ali jedan OP indikator ne može se vezati na više ciljeva (tj. jedan indikator ne može doprinositi većem broju ciljeva). Prijavitelj može definirati i dodatne pokazatelje relevantne za njegov projekt koji će služiti kao objektivno provjerljivi pokazatelji uspješnosti provedbe projektnih aktivnosti. Vaše pitanje vezano je uz popunjavanje Prijavnog obrasca A. dio koji je objavljen na sljedećoj mrežnoj adresi: https://scf- wf.mrrfeu.hr/ap. Na navedenoj adresi objavljene su upute za rad s aplikacijom te sadržajne upute za popunjavanje prijavnog obrasca A. diopa tako i dio vezan uz odnos ispunjavanja ciljeva mjerenih indikatorima. |
| **Financiranje** | |
| 1. Koje metode financiranja fakulteta postoje, odnosno da li postoji mogućnost financiranja tijekom projekta, a ne tek na kraju (metoda plaćanja ili potraživanja). Ako postoji metoda financiranja tijekom projekta to jest financiranje od nabave do nabave možete li nam pobliže objasniti na koji način to funkcionira? | Članak 15. Općih uvjeta ugovora definira plaćanja i račune te plan zahtjeva za nadoknadom sredstava. Plaćanje prihvatljivih troškova iz bespovratnih sredstava projekta Korisnik potražuje podnošenjem Zahtjeva za nadoknadu sredstava (ZNS) tijekom provedbe projektnih aktivnosti i podnošenjem Završnog zahtjeva za nadoknadu sredstava u skladu s pravilima utvrđenima u Ugovoru.  Sukladno čl. 15.12. Općih uvjeta ugovora, Zahtjev za nadoknadu sredstava može se podnijeti nakon što Ugovor stupi na snagu pa do dospijeća roka za podnošenje Zahtjeva za nadoknadu sredstava od strane Korisnika, koji će se navesti u Posebnim uvjetima ugovora.  Članak 2 Općih uvjeta propisuje obvezu davanja informacija i podnošenja izvješća. Prema članku 2.3. Izvješća o napretku podnose se u roku od 15 kalendarskih dana nakon isteka svaka tri mjeseca provedbe Projekta, osim ukoliko drugačije nije navedeno u Posebnim uvjetima ugovora., dok se Završno izvješće podnosi u roku od 30 kalendarskih dana nakon isteka provedbenog razdoblja Projekta, osim ukoliko drugačije nije navedeno u Posebnim uvjetima.  Također, molimo proučite odgovor na pitanje 19. koje podrobnije opisuje način realizacije isplate predujma.  Molimo primite na znanje da Prihvatljivi izdaci u okviru ovog Poziva moraju biti plaćeni podizvođačima i zaposlenicima da bi Korisnik mogao potraživati njihovu nadoknadu iz bespovratnih sredstava. |
| 1. Je li ograničen postotak troškova vidljivosti? | Ne. Međutim, skrećemo pažnju na točku 4.3. Uputa za prijavitelje gdje je navedeno: ''Proračun projekta predstavlja procjenu troškova provedbe svih projektnih aktivnosti. Iznosi uključeni u proračun projekta moraju biti realistični i troškovno učinkoviti, tj. navedeni troškovi moraju biti nužni za ostvarivanje očekivanih ishoda i rezultata, te temeljeni na tržišnim cijenama.’' |
| 1. Planiramo li troškove sa PDV-om ili bez PDV-a? | Prema Pravilniku o prihvatljivosti izdataka (NN br 5/14) PDV je definiran kao prihvatljiv izdatak ako nije povrativ, što znači neprihvatljiv je ukoliko je povrativ. Porez na dodanu vrijednost (PDV) koji je povrativ je sukladno Uputama za prijavitelje točka. 4.3.3. neprihvatljiv trošak. Pojam povrativ PDV ili nepovrativ u pogledu prihvatljivosti izdataka u okviru financiranja iz strukturnih instrumenata veže se u RH uz to ima li korisnik pravo na odbitak PDV-a kao dijela nabave koja je sufinancirana iz strukturnih fondova. U ovom slučaju to znači da je PDV prihvatljiv izdatak ako korisnik nema pravo na odbitak PDV-a za određenu nabavu te da PDV nije prihvatljiv izdatak ako je korisnik obveznik upisan u registar obveznika PDV-a te ima pravo na odbitak PDV-a. Vezano uz dokazivanje je li PDV prihvatljiv ili neprihvatljiv izdatak, korisnici sredstava trebaju dokazivati svoj porezni status (prilaganje potvrde o statusu korisnika u odnosu na registar obveznika PDV-a). Budući da su korisnici projekata u različitim operativnim programima različiti - trgovačka društva, fizičke osobe, neprofitne organizacije, tijela državne uprave kao i jedinice lokalne i područne/regionalne samouprave, tumačenje o ne/prihvatljivosti PDV-a kao izdatka vezano je uz korisnike. Ako su korisnici upisani u registar obveznika PDV-a ali ne s osnove obavljanja isporuke u okviru svoje ovlasti (npr. tijela državne uprave te jedinice lokalne i područne /regionalne samouprave, takvi korisnici mogu kao pretporez odbiti samo PDV sadržan u ulaznim računima koji se odnose na gospodarsku djelatnost, a ne mogu odbiti PDV koji je sadržan u računima isporuke djelatnosti iz svoje ovlasti. Znači, ako bi ovi korisnici sredstva iz strukturnih instrumenata koristili za provedbu aktivnosti iz svoje ovlasti, tada im je PDV prihvatljiv izdatak jer ga ne mogu odbiti kao pretporez. U tom slučaju bi korisnici koristili pisanu izjavu da nemaju mogućnost odbitka PDV-a za određenu nabavu u okviru projekta financiranog iz strukturnih instrumenata. |
| 1. S obzirom da je prije bilo veće pred financiranje – treba li veleučilište tražiti dozvolu ministarstva za trošenje sredstava? | Trošenje projektnih sredstava podliježe istim pravilima kao i upravljanje proračunskim sredstvima, odnosno, u slučaju veleučilišta i visokih škola, provodi se u skladu s Uredbom o osnivanju i Statutom visokog učilišta. |
| 1. Možete li pojasniti na koji način će se realizirati pred-financiranje? | Način na koji će se realizirati pred-financiranje (predujam) definiraju Posebni te Opći uvjeti ugovora. Prema Općim uvjetima ugovora (čl. 15.30.) Zahtjev za plaćanje predujma u Projektu PT2 procjenjuje tijekom 10 radnih dana nakon što ga zaprimi. Nakon procjene navedenog zahtjeva, PT2 priprema i dostavlja PT-u 1 Zahtjev za plaćanje. PT1 provjerava primljeni Zahtjev za plaćanje od PT-a 2 te, ako je pravilno pripremljen, odobrava ga i priprema Zahtjev za plaćanje od PT-a 1 prema Tijelu za plaćanje u roku od 7 kalendarskih dana od datuma registracije primljenog Zahtjeva za plaćanje od PT-a 2. Slijedom toga, Tijelo za plaćanje izvršava uplatu na Korisnikov bankovni račun naveden u Posebnim uvjetima, na datum koji je naveden u Zahtjevu za plaćan je od PT-a 1 prema Tijelu za plaćanje. Dodatno, upućujemo na članke 15.26 -15.29. Općih uvjeta Ugovora, kao i na točku 3. Uputa za prijavitelje. |
| 1. Što se smatra studijskim putovanjem? Ograničeni broj osoba?   Ograničena sredstva?  Jesu li troškovi putovanja ograničeni? | Studijsko putovanje je prihvatljiva projektna aktivnost koja treba biti opravdana i u funkciji realizacije ciljeva ovog Poziva. Ograničenje broja osoba u Uputama za prijavitelje nije navedeno te ovisi o racionalnom i opravdanom ulaganju u jačanje kapaciteta ciljnih skupina te provoditelja projektnih aktivnosti, a ograničenje sredstava za studijska putovanja koja su sama po sebi prihvatljiva aktivnost vezano je uz racionalno, projektno i tržišno opravdano ulaganje u ljudske potencijale konkretnoga projekta.  U točki 4.3.2. Uputa za prijavitelje (str. 19) u dijelu koji se odnosi na troškove sudjelovanja ciljnih skupina u projektnim aktivnostima navedeno je da su troškovi studijskih putovanja u zemlji i inozemstvu za ciljne skupine koje sudjeluju u projektnim aktivnostima ograničeni do 10% od ukupnih prihvatljivih troškova projekta. |
| 1. Ograničena studijska putovanja – samo za ciljne skupine? | Kao što je navedeno u referenci na str. 19.: Troškovi studijskih putovanja ograničeni su do 10% od ukupnih prihvatljivih troškova projekta, a provjera poštivanja ovog ograničenja će se izvršiti u 4. fazi evaluacije - provjera prihvatljivosti projekata (provjera prihvatljivosti troškova). Molimo vidjeti i pitanje br. 20. |
| 1. Može li na projektu biti angažiran volonter? | U okviru ovog Poziva volontiranje nije predviđeno. |
| 1. U slučaju kašnjenja faza evaluacije – što sa datumima početka koje smo naveli u prijavnom obrascu A? | Napominjemo da su datumi iz točke 5. Izmijenjenog Poziva indikativni. Nadalje, prema točki 4.2.2. Uputa za prijavitelje, rok za početak provedbe projekta je dan nakon sklapanja ugovora o dodjeli bespovratnih sredstava, a o tome će svi potencijalni korisnici biti obaviješteni pismenim putem. |
| 1. Jesu li troškovi evaluacije i revizije prihvatljivi? | Troškovi takve vrste su prihvatljivi, ako su opravdani i nužni, ali nisu obavezni. Molimo pogledati Upute za prijavitelje, poglavlje Kriteriji prihvatljivosti, točka 4.3. *Prihvatljivost troškova*. Također napominjemo da prema Uputama za prijavitelje, točka. 6.4., Agencija za strukovno obrazovanje i obrazovanje odraslih, Organizacijska jedinica za upravljanje strukturnim instrumentima ima pravo tražiti od prijavitelja da pruži dodatne informacije kako bi se ocijenila prihvatljivost troškova. U slučaju da prijavitelj ne dostavi informacije o prihvatljivosti troškova koje bi Agencija za strukovno obrazovanje i obrazovanje odraslih, Organizacijska jedinica za upravljanje strukturnim instrumentima smatrala zadovoljavajućima, predmetni troškovi smatrat će se neprihvatljivima. |
| 1. Vrijedi li još potreba dokazivanja porijekla   opreme? | Ne. |
| 1. Troškovi vode, struje i ostalo se fakultetima plaćaju iz javnih izvora, može li se to kako prikazati kao neizravan trošak? | Režijski troškovi (telefon, voda, električna energija..) mogu se prikazati kao neizravni troškovi ukoliko su nastali u svrhu provedbe projekta. Općenito, pregled osnovnih vrsta troškova koji su prihvatljivi u okviru ovog poziva definiran je u Uputama za prijavitelje pod točkom 4.3.2. gdje je navedeno između ostalog daneizravni troškovi uključuju operativne troškove za koje je teško precizirati iznos koji pripada projektu (troškovi za administraciju/osoblje, kao što su: troškovi upravljanja, troškovi zapošljavanja, troškovi knjigovodstva ili čišćenja, troškovi telefona, vode ili električne energije, itd.). Neizravni troškovi prihvatljivi su u iznosu do maksimalno 20% izravnih prihvatljivih troškova projekta. Za dodatne primjere neizravnih troškova upućujemo na točku 4.3.2. Uputa za prijavitelje. |
| 1. Točka 3.1. zadnje rečenica – sredstva koja se dodjeljuju darovnicom nisu sredstva državne potpore već za unapređenje standarda. | U Uputama za prijavitelje navedeno je: Sredstva za ovaj Poziv na dostavu projektnih prijedloga koristit će se isključivo za provođenje aktivnosti čija je namjena unaprjeđenje standarda obrazovanja odnosno provedba javnog interesa te sukladno tome ne predstavljaju državne potpore niti potpore male vrijednosti za korisnike. Prijavitelji ne smiju dodijeljena sredstva koristiti za ulaganje ili širenje sadržaja komercijalnog karaktera (vidjeti i odgovor pod brojem 30.) |
| **Honorari/Plaće za znanstveno-nastavno i administrativno osoblje?** | |
| 1. Kako se financiraju naknade za rad djelatnika koji direktno sudjeluju u aktivnostima projekta ili indirektno (administrativno osoblje)? | Sukladno Uputama za prijavitelje, poglavlje 4.3.2: Troškovi rada osoba angažiranih na provedbi aktivnosti projekta su prihvatljivi troškovi u okviru ovog natječaja, što znači da će trošak rada svih djelatnika institucije uključenih u provedbu projekta na izravan ili neizravan način **biti refundiran** instituciji u postotku njihova doprinosa na projektu jednako kao i svaki drugi prihvatljiv trošak koji je nužan i opravdan za provedbu projekta. Ako je riječ o izravnom trošku, troškovi plaća i troškovi vezani uz rad, prema Uputama za prijavitelje, točka 4.3.2., podrazumijevaju plaće sa svim pripadajućim porezima i davanjima na plaću i iz plaće: troškove vezane uz rad (prehrana, prijevoz); naknade plaće za koje poslodavac ne može dobiti povrat iz drugih izvora (npr. bolovanje do 42 dana ); te druge osobne primitke u skladu s važećim radnim zakonodavstvom (npr. regres, božićnica). Također, i troškovi prekovremenog rada mogu biti prihvatljiv trošak ukoliko su opravdani, nužni i vezani za provedbu projektnih aktivnosti, a nastali su prvenstveno prema procjeni i odluci čelnika ustanove, te su u skladu s nacionalnim propisima i propisima ustanove.  Primjeri neizravnih troškova, prema Uputama za prijavitelje, točka 4.3.2. (str. 20), obuhvaćaju troškove upravljanja projektom (administrativno osoblje)- plaće sa svim pripadajućim porezima i davanjima na plaću i iz plaće; troškove vezane uz rad (prehrana, prijevoz); naknade plaće za koje poslodavac ne može dobiti povrat iz drugih izvora (npr. bolovanje do 42 dana); druge osobne primitke u skladu s važećim radnim zakonodavstvom (npr. regres). |
| 1. Što sve spada u sufinanciranje od 5%: samo plaće zaposlenika ili i nešto drugo (oprema)? | Prema Uputama za prijavitelje točka 3.1., projekti se mogu sufinancirati u maksimalnom iznosu do 95% prihvatljivih troškova. Razlika od 5% između ukupno prihvatljivih troškova projekta i iznosa traženih bespovratnih sredstava mora se osigurati iz vlastitih sredstava prijavitelja i/ili partnera i/ili iz sredstava koja nisu dio proračuna Europske unije. |
| 1. Točka 3.1, str. 11 Uputa za prijavitelje, pojašnjenje navoda: „sredstva za ovaj Poziv na dostavu projektnih prijedloga koristit će se isključivo za provođenje aktivnosti čija je namjena unaprjeđenje standarda obrazovanja odnosno provedba javnog interesa te sukladno tome ne predstavljaju državne potpore niti potpore male vrijednosti za korisnike. Prijavitelji ne smiju dodijeljena sredstva koristiti za ulaganje ili širenje sadržaja komercijalnog karaktera.“ Kako ako projektni prijedlozi obuhvaćaju razvoj i unapređenje sadržaja koji će biti ponuđeni na tržištu u kojima će sudjelovati studenti koji plaćaju školarinu?) | U Uputama za prijavitelje navedeno je: Sredstva za ovaj Poziva na dostavu projektnih prijedloga koristit će se isključivo za provođenje aktivnosti čija je namjena unaprjeđenje standarda obrazovanja odnosno provedba javnog interesa te sukladno tome ne predstavljaju državne potpore niti potpore male vrijednosti za korisnike. Prijavitelji ne smiju dodijeljena sredstva koristiti za ulaganje ili širenje sadržaja komercijalnog karaktera. Drugim riječima, sredstva koja će prijavitelji koristiti za razvoj i provođenje studijskih programa, nabavu namještaja i opreme potrebne za provedbu studijskih programa, izvođenje nastave i prakse, primjenu novih tehnologija u podučavanju itd. odnosno sredstva koja će se usmjeriti unapređenju materijalnih i obrazovnih uvjeta obrazovanja neće predstavljati potporu korisnicima tih sredstava jer će se navedena sredstva koristiti u provedbi javnog interesa. Navedeno se jednako odnosi na državna učilišta i škole kao i učilišta i škole u privatnom vlasništvu. Međutim, sredstva se moraju koristiti isključivo za tu namjenu, odnosno podizanje standarda obrazovanja, a ukoliko prijavitelji eventualno ostvare ekonomsku korist ona bi također morala biti uložena u podizanje standarda obrazovanja, a nikako u ostale komercijalne djelatnosti. |
| 1. U provedbi projekta IPA programa koristila se opcija „per diem“ za studijska putovanja u Hrvatskoj i u vrijednosti od 150€ Ima li toga i u ovoj shemi? | Skrećemo pažnju da se per diem kao kategorija u okviru ovog Poziva financiranog iz Europskog socijalnog fonda ne navodi u Uputama za prijavitelje, kao što je to bilo u projektima financiranim kroz Instrument pretpristupne pomoći (IPA projekti). Prema Uputama za prijavitelje, točka 4.3.2. troškovi putovanja u zemlji i inozemstvu za osobe angažirane na projektu podrazumijevaju dnevnice, trošak smještaja i troškove putovanja. Troškovi putovanja u zemlji i inozemstvu za ciljne skupine koje sudjeluju u projektnim aktivnostima uz dnevnice, troškove smještaja i putovanja navode i kotizacije. |
| **Prijavitelji / Partneri** | |
| 1. U točki 4.1.3. Uputa za prijavitelje kao prihvatljivi partneri navedeni su "poslodavci i udruženja poslodavaca", bez preciziranja njihova pravnog oblika. Naš partner na projektu bilo bi nekoliko poslodavaca u obliku trgovačkih društva, d.o.o. ili jtd, koji u svemu drugome udovoljavaju uvjetima natječaja. Može li partner biti trgovačko društvo bez 1 zaposlenog? Molimo za pojašnjenje da li je navedeno u skladu s uvjetima natječaja. | Izmjena Poziva od 8. kolovoza 2014. , i Upute za prijavitelje pod prihvatljive partnere, točka. 4.1.3. navode upravo: ''poslodavci i udruženja poslodavaca''. Usklađenost s navedenim utvrdit će se u fazi provjere prihvatljivosti temeljem dokumentacije koju prijavitelj i partner(i) prilože kako zatraženo u točki 6.4. (vidjeti izmjenu Poziva br. 1 od 8. kolovoza 2014.). |
| 1. Partnerstvo sa stranim partnerom? | U okviru ovog Poziva na dostavu projektnih prijedloga, a u skladu s Uputama za prijavitelje strani partneri nisu prihvatljivi. |
| 1. Željeli bismo Vas pitati da li mogućnost prijavljivanja na natječaj imaju samo državni fakulteti i sveučilišta ili to mogu i privatni fakulteti u ovom slučaju RIT CROATIA? | Ukoliko su zadovoljeni kriteriji postavljeni u Uputama za prijavitelje (4.1.1. i 4.1.2. ) te je isto potvrđeno dokumentacijom sukladno točki 6.4. izmijenjenog poziva, prijavitelj se smatra prihvatljivim. |
| 1. Može li Ured europskog parlamenta iz države članice biti partner u projektu? Ako da, može li se prilikom evaluacije takav partner smatrati prednošću u smislu dodatnih bodova? | Sukladno izmjeni predmetnog Poziva, točka 4.1.3. definira prihvatljive partnere na projektu, a oni mogu biti:   * Sve ustanove navedene pod točkom 4.1.1. prihvatljivi prijavitelji * Odgojno-obrazovne ustanove; * Ustanove za obrazovanje odraslih; * Udruge; * Studentske organizacije * Strukovne komore i udruženja; * Tijela državne uprave; * Jedinice regionalne i lokalne samouprave; * Poslodavci i udruženja poslodavaca; * Sindikati. |
| **Ostalo** | |
| 1. Što se samih aktivnosti tiče, može li se ciljana skupina (koja su primarno studenti), proširiti i na druge dionike u svrhu poticanja life long learninga (npr. suci, odvjetnici, državna uprava, predstavnici NGO)? | Upute za prijavitelje u poglavlju 2 Predmet poziva i opće informacije precizno definiraju ciljne skupine ovoga Poziva. Imajte na umu da će se u postupku procjene kvalitete projektnih prijedloga, u fazi odabira, razmatrati i koliko jasno su definirane ciljne skupine i njihova povezanost s ciljevima i pokazateljima Poziva (tablica na str. 26/27). Radi se o kriteriju koji se primjenjuje prilikom procjene relevantnosti projektne prijave i koji, ovisno o kvaliteti definiranja ciljnih skupina u pojedinoj projektnoj prijavi, može osigurati/oduzeti značajan broj bodova. |
| 1. Zašto među prioritetnim područjima nema „Sigurnosti“ koja se veže uz zanimanja inženjera Zaštite na radu, Zaštite od požara, Zaštite vida? | Ukoliko se vaše pitanje odnosi na prihvatljive aktivnosti u Izmjeni predmetnog Poziva, upućujemo vas na Upute za prijavitelje koje u točki 4.2.3. Prihvatljive aktivnosti donose popis obveznih te neobveznih prihvatljivih aktivnosti gdje nema ograničenja vezanih uz prioritetna područja navedena u poglavlju 2. Predmet poziva i opće informacije. Međutim, kao što je navedeno u referenci na pod kriterij za odabir 1.2. (str. 26/27) prioritetni sektori su odabrani sukladno analizi učinka industrijske strategije na tržište rada. |
| 1. Je li Revizija obavezna vezano uz vrijednost Ugovora (poveznica sa IPA projektima gdje je iznad 100.000€ zahtijevana ista)? | Vanjska revizija je prihvatljiva aktivnost i trošak,  ali nije obvezna (vidjeti i odgovor pod brojem 24.) |
| 1. Status „Dopusnice“ u periodu trajanja projekta te nakon ako je očekivana promjena programa veća od 20%? | Sukladno Izmjeni ovog poziva, u Uputama za prijavitelje, u točki 4.2.3. Prihvatljive aktivnosti, projekti moraju obavezno provoditi i aktivnost razvoja novih i/ili unapređenja postojećih studijskih programa u skladu s HKO- om pri čemu unapređenje postojećeg studijskog programa može podrazumijevati izmjenu studijskog programa veću od 20%. Inicijalna akreditacija i reakreditacija studijskih programa koji su izrađeni u okviru projekta neovisna je o provedbi projekta i provodi se sukladno postojećim propisima: Zakonu o osiguravanju kvalitete u znanosti i visokom obrazovanju (»Narodne novine«, broj 45/09) i Pravilniku o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditaciju visokih učilišta (»Narodne novine«, broj 24/10). Provjera usklađenosti studijskog programa s standardom kvalifikacije jednako je neovisna o provedbi projekta i provodi se sukladno Pravilniku o Registru Hrvatskog kvalifikacijskog okvira („Narodne novine“ 62/14) |
| 1. U koju vrstu troška ulazi usluga vanjske pravne službe? | Pregled osnovnih vrsta troškova koji su prihvatljivi u okviru ovog poziva definirani su u Uputama za prijavitelje, točka 4.3.2 . Ukoliko je vanjska usluga pravne službe neposredno vezana uz projekt te neophodna za učinkovitu provedbu projekta, ista će biti prihvatljiv trošak. Napominjemo da Agencija za strukovno obrazovanje i obrazovanje odraslih, Organizacijska jedinica za upravljanje strukturnim instrumentima ima pravo tražiti od prijavitelja da pruži dodatne informacije kako bi se ocijenila prihvatljivost troškova. U slučaju da prijavitelj ne dostavi informacije o prihvatljivosti troškova koje bi Agencija za strukovno obrazovanje i obrazovanje odraslih, Organizacijska jedinica za upravljanje strukturnim instrumentima smatrala zadovoljavajućima, predmetni troškovi smatrat će se neprihvatljivima.  Dodatno podsjećamo da podugovaranje (nabava dobara, usluga, radova) prijavitelje ili partnera nije dozvoljeno. |
| 1. Može li se iz projekta nadoknaditi kupovina računala za Voditelja projekta? | Molimo vidjeti Upute za prijavitelje koje u točki 4.3. definiraju prihvatljivost troškova u okviru ovog Poziva. Dodatno, prihvatljivi troškovi u odnosu na ciljeve projekta mogu biti izravni (neposredni) i neizravni (posredni) troškovi projekta. Upućujemo i na točku 4.3.1. Uputa za prijavitelje koja između ostalog navodi i sljedeće: *Kupnja strojeva, opreme i namještaja prihvatljiva je samo u slučaju da je utemeljena u projektnim aktivnostima i nužno potrebna za postizanje ciljeva projekta i to pod uvjetom da je kupljeno uključeno u registar osnovnih sredstava prijavitelja, odnosno projektnog partnera, i da se tretira kao osnovno sredstvo u skladu s općeprihvaćenim računovodstvenim standardima*.  Troškovi nabave opreme moraju biti neposredno povezani s provedbom projektnih aktivnosti. Sukladno točki 4.3.2 koja daje pregled osnovnih vrsta troškova koji su prihvatljivi u okviru poziva na dostavu projektnih prijedloga definira prihvatljive izravne i neizravne troškove, pod točkom 4. jasno navodi nabavu namještaja i opreme potrebne za provedbu studijskih programa, izvođenje nastave i prakse, primjenu novih tehnologija u poučavanju. Troškovi kupnje strojeva, opreme i namještaja su prihvatljivi ukoliko ne premašuju vrijednost od 10% svih prihvatljivih troškova projekta i isti su nužni za njihovu provedbu i realizaciju. Amortizacija strojeva, opreme i namještaja kupljenih iz javnih sredstava je neprihvatljiv trošak. |
| 1. Može li se uzeti print screen sa web stranice Trgovačkog suda kao relevantni dokaz dokumentacije u prijavi (originali, kopije, print screenovi)? | Točka 6.4. Uputa za prijavitelje izmijenjenog poziva na dostavu projektnih prijedloga od 8. kolovoza 2014. godine navodi popis dokazne dokumentacije za prijavitelje/partnere. Agencija za strukovno obrazovanje i obrazovanje odraslih, Organizacijska jedinica za upravljanje strukturnim instrumentima od prijavitelja može zahtijevati dodatna pojašnjenja, odnosno originale i/ili ovjerene preslike tražene popratne dokumentacije. U slučaju da se traženo ne dostavi u roku navedenom u zahtjevu za dostavu popratnih dokumenata, projektni prijedlog se isključuje iz daljnje procedure. |
| **Bodovanje u evaluaciji; Upute za prijavitelje; točka 6.3 ; Kriteriji** | |
| 1. Kako mogu napraviti projekt sukladno traženim podlogama/kriterijima kada će određeni strateški dokumenti i nacrti sa tog područja biti poznati tek u jesen a nakon 19.09.2014.? | U Uputama za prijavitelje, poglavlje 2. Predmet poziva i opće informacije te 2.2. Zakonodavni okvir, jasno je navedeno uporište za izradu projektnih prijedloga u okviru ovoga Poziva. Poziv je objavljen sukladno svim pravilima provedbe projekata financiranih iz ESF-a. Podsjećamo da Republika Hrvatska (MZOS) na nacionalnoj razini s 15% sredstava sufinancira sve projekte koji će biti izrađeni i odabrani po objavi natječaja temeljem Operativnoga programa Razvoj ljudskih potencijala navedenog u poglavlju 2 Uputa za prijavitelje ovoga Poziva. U projektnoj prijavi izrađuje se prijedlog projektnih aktivnosti koje se sadržajno, u kasnijoj provedbi, mogu temeljiti na raspoloživim strateškim dokumentima i analitičkim podlogama. |
| 1. Utječe li broj partnera na rezultat vrednovanja? | U poglavlju 6.3. Uputa za prijavitelje detaljno je opisano kako i koji segmenti projektne prijave se boduju. Sukladno tome, projektni kapaciteti partnera i prijavitelja mogu pojedinoj projektnoj prijavi donijeti maksimalnih 15 bodova ovisno o kriterijima navedenim u tablici (str. 26/27). |
| 1. Hoće li pri vrednovanju /evaluaciji imati utjecaja kako su raspoređeni troškovi u budžetu? (razrada na izravne i neizravne troškove te u svakoj grupi prema projektnim elementima?) | U poglavlju 6.3. Uputa za prijavitelje detaljno je opisano kako i koji segmenti projektne prijave se boduju. Tako je u točki 5. Proračun i ekonomska isplativost projekta razvidno bodovanje dijela projektne prijave vezane uz razradu troškova sukladno Prijavnom obrascu A koji svojim sadržajem prijavitelja jasno vodi u definiranje vrste troškova te njihovo planiranje. |
| 1. Moraju li se studijski programi / kurikulumi razvijati isključivo za studente ili se mogu razvijati kurikulumi/programi za usavršavanje nastavnika (da program ne sadrži razvoj kurikuluma za studente već samo za nastavnike)? | U Uputama za prijavitelje izmijenjenog poziva od 8. kolovoza 2014., uz opće i specifične ciljeve, u točki 4.2.3. Prihvatljive aktivnosti, nalazi se popis obveznih te neobveznih prihvatljivih aktivnosti među kojima se nalaze i obavezna aktivnost izrade standarda djelomičnih i cjelovitih kvalifikacija te neobavezne aktivnosti razvoja i/ili provedbe različitih programa stručnog i kontinuiranog usavršavanja poučavatelja (nastavnika). |
| 1. Ukoliko sva sredstva ovim natječajem neće biti podijeljena, da li će nepodijeljena sredstva biti i dalje dostupna? Naime, nešto u tom smislu je rečeno pred kraj radionice pa bih željela to provjeriti. | Upute za prijavitelje u poglavlju 6.5. navode sljedeće:  U slučaju da raspoloživa financijska sredstva nisu u potpunosti iscrpljena, no preostala sredstva nisu dostatna za financiranje utvrđenog iznosa prihvatljivih troškova sljedećeg projekta na popisu rangiranih projektnih prijedloga Odbora za odabir, prijavitelju će biti ponuđeno da osigura vlastito sufinanciranje projekta kako bi se premostio manjak sredstava.  Ministarstvo znanosti, obrazovanja i sporta zadržava pravo ne dodijeliti sva dostupna sredstva. |
| 1. Ukoliko osobe koje imaju svoju normu sati rade na projektu van redovnog radnog vremena te im se to isplaćuje kao prekovremeni rad ili neka vrsta naknade za dodatni rad (ovisno o Ugovoru o radu ili pravilnicima institucije), da li se ta naknada također može financirati iz projekta? | Sukladno Uputama za prijavitelje, poglavlje 4.3.2: „Troškovi rada osoba angažiranih na provedbi aktivnosti projekta su prihvatljivi troškovi u okviru ovog natječaja, što znači da će trošak rada svih djelatnika institucije uključenih u provedbu projekta na izravan ili neizravan način biti refundiran instituciji u postotku njihova doprinosa na projektu jednako kao i svaki drugi prihvatljiv trošak koji je nužan i opravdan za provedbu projekta. Ako je riječ o izravnom trošku, troškovi plaća i troškovi vezani uz rad, prema Uputama za prijavitelje, točka 4.3.2., podrazumijevaju plaće sa svim pripadajućim porezima i davanjima na plaću i iz plaće: troškove vezane uz rad (prehrana, prijevoz); naknade plaće za koje poslodavac ne može dobiti povrat iz drugih izvora (npr. bolovanje do 42 dana ); te druge osobne primitke u skladu s važećim radnim zakonodavstvom (npr. regres, božićnica).  Vezano za dio pitanja koji se odnosi na prekovremeni rad, molimo vidjeti odgovor pod br. 28. |